CELEX: 62006TA0217
Language: el
Date: 2011-06-07 00:00:00
Title: Υπόθεση T-217/06: Απόφαση του Γενικού Δικαστηρίου της 7ης Ιουνίου 2011 — Arkema France κ.λπ. κατά Επιτροπής (Ανταγωνισμός — Συμπράξεις — Αγορά μεθακρυλικών οξέων — Απόφαση διαπιστώνουσα παράβαση του άρθρου 81 ΕΚ και του άρθρου 53 της Συμφωνίας ΕΟΧ — Καταλογισμός της παραβατικής συμπεριφοράς — Υποχρέωση αιτιολογήσεως — Αρχή της ίσης μεταχείρισης — Αρχή της χρηστής διοίκησης — Πρόστιμα — Σοβαρότητα της παραβάσεως — Πραγματικός αντίκτυπος στην αγορά — Αποτρεπτικό αποτέλεσμα προστίμου — Υποτροπή — Αρχή non bis in idem — Αρχή της αναλογικότητας — Ελαφρυντικές περιστάσεις — Μη πραγματική εφαρμογή των συμφωνιών — Καταμερισμός της ευθύνης πληρωμής εντός ενός ομίλου εταιρειών — Αρμοδιότητα πλήρους δικαιοδοσίας)

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/22
            
         Απόφαση του Γενικού Δικαστηρίου της 7ης Ιουνίου 2011 — Arkema France κ.λπ. κατά Επιτροπής
   (Υπόθεση T-217/06) (1)
   
   (Ανταγωνισμός - Συμπράξεις - Αγορά μεθακρυλικών οξέων - Απόφαση διαπιστώνουσα παράβαση του άρθρου 81 ΕΚ και του άρθρου 53 της Συμφωνίας ΕΟΧ - Καταλογισμός της παραβατικής συμπεριφοράς - Υποχρέωση αιτιολογήσεως - Αρχή της ίσης μεταχείρισης - Αρχή της χρηστής διοίκησης - Πρόστιμα - Σοβαρότητα της παραβάσεως - Πραγματικός αντίκτυπος στην αγορά - Αποτρεπτικό αποτέλεσμα προστίμου - Υποτροπή - Αρχή non bis in idem - Αρχή της αναλογικότητας - Ελαφρυντικές περιστάσεις - Μη πραγματική εφαρμογή των συμφωνιών - Καταμερισμός της ευθύνης πληρωμής εντός ενός ομίλου εταιρειών - Αρμοδιότητα πλήρους δικαιοδοσίας)
   2011/C 211/48
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες: Arkema France (Colombes, Γαλλία), Altuglas International SA (Puteaux, Γαλλία) και Altumax Europe SAS (Puteaux, Γαλλία) (εκπρόσωποι: αρχικώς A. Winckler, S. Sorinas Jimeno, και P. Geffriaud, εν συνεχεία S. Sorinas Jimeno και E. Jégou, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς F. Arbault και V. Bottka, εν συνεχεία V. Bottka και F. Castillo de la Torre)
   
      Αντικείμενο
   
   Κυρίως, αίτηση ακυρώσεως της αποφάσεως C(2006) 2098 τελικό της Επιτροπής, της 31ης Μαΐου 2006, σχετικά με διαδικασία εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/F/38.645 — Μεθακρυλικά οξέα), στο μέτρο που αφορά τις προσφεύγουσες και, επικουρικώς, αίτηση ακυρώσεως ή μειώσεως του προστίμου που επιβλήθηκε στις προσφεύγουσες με την εν λόγω απόφαση.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Το ύψος του προστίμου που επιβλήθηκε στην Arkema SA (νυν Arkema France), στην Altuglas International SA και sthn Altumax Europe SAS από κοινού, βάσει του άρθρου 2, στοιχείο β', της αποφάσεως C(2006) 2098 τελικό της Επιτροπής, της 31ης Μαΐου 2006, σχετικά με διαδικασία εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (Υπόθεση COMP/F/38.645 — Μεθακρυλικά οξέα), ανέρχεται σε 113 343 750 ευρώ.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει τις Arkema France, Altuglas International και Altumax Europe στα δικαστικά έξοδα.
            
         
      (1)  EE C 249 της 14.10.2006.